РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02-404-48/22

Датум, 07.04.2022.године

На основу одредбе члана 82. став 3. Закона о локалној самоуправи (“Службени гласник РС”, број: 97/16), члана 25 И 70. Закона о јавним набавкама БиХ (“Службени гласник БиХ” број 39/14), и приједлога Комисије за јавну набавку, Начелник Општине Угљевик, доноси сљедећу

***О Д Л У К У***

***о избору најповољнијег понуђача***

Члан 1.

Прихвата се приједлог Комисије за избор најповољнијег понуђача у поступку јавне набавке услуга одржавања зграда у власништву општине Угљевик, и уговор се додјељује понуђачу „Интер-градња“ д.о.о. Угљевик за понуђену укупну јединичну цијену у износу од: **13.494,00 КМ без зарачунатог ПДВ-а**, као најбоље оцијењенупонуду.

Члан 2.

Приједлог уговора о набавци услуга доставиће се на потпис изабраном понуђачу по протеку рока од 10 (десет) дана, рачунајући од дана када су сви понуђачи обавијештени о избору најповољније понуде.

Одабрани понуђач није дужан физички доставити на протокол уговорног органа доказе тражене тачком 4.1.3. тендерске документације, јер је исту доставио у понуди.

Члан 3.

Ова Одлука ступа на снагу даном доношења и доставља се свим понуђачима који су учествовали у поступку јавне набавке, у складу са чланом 71. став 2. Закона о јавним набавкама.

Члан 4.

Ова Одлука ће се објавити на wеб-страници [www.opstinaugljevik.net](http://www.opstinaugljevik.net), истовремено с упућивањем понуђачима који су учествовали у поступку јавне набавке, у складу са чланом 70. став 6. Закона о јавним набавкама.

**О б р а з л о ж е њ е**

Поступак јавне набавке услуга одржавања зграда у власништву општине Угљевик, покренут је Одлуком о приступању поступку јавне набавке услуга број: 02-404-48/22 од 15.03.2022.године.

Јавна набавка је спроведена путем отвореног поступка.

Обавјештење и набавци број: 894-1-2-20-3-25/22 од 16.03.2022. године и Службеном гласнику БиХ од 18.03.2022. године број: 14/22.

Комисија за јавну набавку именована је Рјешењем број: 02-404-48/22 од 28.03.2022.године.

Комисија је дана 06.04.2022.године доставила Записник о прегледу и оцјени понуда број 02-404-48/22 од 06.04.2022.године са препоруком о избору најповољнијег понуђача.

Комисија је извршила преглед и оцјену квалификованости понуђача, о чему је сачинила одговарајуће записнике, у којима је утврђено сљедеће:

-да је укупан број пристиглих понуда 2 (двије),

-да је благовремено запримљено 2 (двије) понуде,

-да нема неблаговремено запримљених понуда.

-да су понуде доставили следећи понуђачи:

1. „Интер-градња“ д.о.о. Угљевик;
2. „Кула монт“ д.о.о. Зеница;

Комисија је записнички утврдила да је понуђач „Интер-градња“ д.о.о. Угљевик, квалификовани понуђач са прихватљивом понудом, док понуђач “Кула монт” д.о.о. Зеница није доставио тражени доказ техничке И професионалне способности понуђача из тачке 4.3. тендерског документа под тачком а). Понуђач није доставио тражну потврду коју је издао наручилац услуга-онај према коме је уговор извршен на пословима услуга одржавања зграда, за период не дужи од 3 година, како је тражено у тачки 4.3. у тендерској документацији, него је доставио потврду коју је издао наручилац радова за уредно извршен уговор на извођењу радова на санацији Основне школе фра Мирослава Џаје у Купресу, обзиром да се је тачком 4.3. тендерскр документације у сврху доказивања техничке и професионалне способности тражило достављање потврде о успјешној реализацији једног уговора на пословима услуга одржавања зграда а не на извођењу радова, из наведених разлога понуда понуђача „КУЛА МОНТ“ д.о.о. Зеница одбацује као неуредну.

Комисија је примјењујући критеријум за додјелу уговора из тачке 5.8.1. Тендерске документације „најнижа цијена прихватљиве понуде“ сачинила ранг листу, како слиједи:

|  |  |  |  |  |
| --- | --- | --- | --- | --- |
| Назив понуђача | Цијена из обрасца за цијену понуде (без ПДВ-а)  | Кориговане вриједности | Кориговани износ цијене понуде | Напомена |
| Матем.грешке | Попусти |
| 1 |  „Интер градња“ д.о.о. Угљевик | 13.494,00 КМ | - | - |  - | - |

Комисија за јавну набавку у отвореном поступку за јавну набавку услуга одржавања зграда у власништву општине Угљевик, именована Рјешењем Начелника Општине 02-404-48/22 од 28.03.2022.године, предложила је да се Уговор о набавци услуга додјели понуђачу: **„Интер-градња“ д.о.о. Угљевик, ЈИБ 4403752440001, ул. Ћирила и Методија бб** јер сматра да је предметна понуда, понуда са најнижом цијеном, одговарајућа и достављена од стране квалификованог понуђача.

Уговорни орган је прихватио у цјелости приједлог Комисије за јавну набавку.

Из наведених разлога, примјеном одредби члана 64.став 1. тачка б. Закона о јавним набавкама БиХ (Службени гласник БиХ 39/14) и тачке 5.8.1. Тендерске документације, одлучено је као у члану 1.ове Одлуке.

**ПРАВНА ПОУКА:**

Против ове одлуке може се изјавити жалба најкасније у року од 10 (десет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер салу Општинске управе Општине Угљевик или препорученом пошиљком.

У прилогу ове одлуке достављамо:

-Записник о оцјени понуда

Одсјек за јавне набавке,

 инвестиције и надзор НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Василије Перић, дипл.ецц.

Достављено:

 1.свим учесницима у поступку,

 2.у спис и

 3.Одсјеку за послове скупштине и људске ресурсе на објаву.-